מרי, מלכת הסקוטים (סרט, 2018)

מרי, מלכת הסקוטים (באנגלית: Mary Queen of Scots) הוא סרט דרמה היסטורי משנת 2018 בבימויה של ג'וזי רורק, שנכתב על ידי בו וילימון, ומבוסס על הביוגרפיה "Queen of Scots: The True Life of Mary Stuart" מאת ג'ון גאי. בסרט מככבות סירשה רונן בתפקיד מרי, מלכת הסקוטים, ומרגו רובי בדמות דודניתה המלכה אליזבת הראשונה. הסרט מתעד את הסכסוך שהתרחש ב-1569 בין שתי הממלכות. בתפקיד משנה משחקים ג'ק לאודן, ג'ו אלווין, דייוויד טננט וגאי פירס. הקרנת הבכורה של הסרט התקיימה בערב הסיום של פסטיבל הקולנוע של מכון הסרטים האמריקאי ב-15 בנובמבר 2018. בארצות הברית יצא הסרט לאקרנים ב-7 בדצמבר 2018, ובממלכה המאוחדת ב-18 בינואר 2019. הסרט קיבל ביקורות מעורבות. הוא זכה לשבחים על הופעתם של השחקנים (בעיקר אלו של רונן ורובי), ועל התלבושות, אבל קיבל ביקורת על התסריט ועל חוסר דיוק היסטורי. הסרט היה מועמד לשלושה פרסי באפט"א שהוענקו בטקס פרסי האקדמיה הבריטית לקולנוע ה-72, ולשני פרסי אוסקר עבור עיצוב התלבושות הטוב ביותר והאיפור ועיצוב השיער הטובים ביותר בטקס פרסי אוסקר ה-91. רובי הייתה מועמדת לפרס שחקנית המשנה הטובה ביותר של גילדת שחקני המסך ולפרס באפט"א לשחקנית הטובה ביותר בתפקיד משנה. בשנת 1561, מרי סטיוארט בת ה-19, מלכת סקוטלנד הקתולית, חוזרת לארץ הולדתה מצרפת, אחרי מותו של בעלה, המלך פרנסואה השני, כדי לעלות על כס המלוכה. שם היא מתקבלת על ידי אחיה למחצה, הרוזן של מוריי. באנגליה השכנה, מולכת דודניתה אליזבת הפרוטסטנטית בת ה-28. היא אינה נשואה, ללא ילדים, ומאוימת מטענתה של מרי לכתר אנגליה. מרי מסלקת את איש הכנסייה ג'ון נוקס מחצר המלוכה שלה. נוקס, שהוא פרוטסטנטי ומנהיג הרפורמציה הסקוטית, רואה במרי סכנה לעליונות הפרוטסטנטית של הממלכה. אליזבת, שמבקשת להחליש את האיום של דודניתה על הריבונות שלה, מארגנת למרי נישואים עם גבר אנגלי. היא בוחרת ברוברט דאדלי, אותו היא אוהבת בסתר. אבל הוא ומרי אינם מעוניינים להתחתן. הידיעות על מחלתה של אליזבת באבעבועות שחורות משכנעת את מרי לקבל את הצעת הנישואים, בתנאי שאליזבת תכריז עליה כיורשת שלה. אליזבת אינה מעוניינת לוותר על דאדלי, והיא שולחת לסקוטלנד את לורד דרנלי בתירוץ של חופש דתי. אף על פי שמרי חושדת במניע נסתר, היא מתחילה לחבב את דרנלי, ולבסוף מקבלת את הצעת הנישואים שלו. נישואיה הקרבים של מרי גורמים למשבר חוקתי בשתי הממלכות: היועצים אומרים לאליזבת להתנגד לנישואים מחשש שדרנלי, כאציל אנגלי, יגביר את תביעתה של מרי לכתר. יועציה של מרי חושדים בדרנלי, וחוששים מהשתלטות אנגלית. שתי הממלכות דורשות את חזרתו לאנגליה, אבל מרי מסרבת, ובכך מעוררת את זעמו של מוריי, והוא יוצא למרד נגדה. מרי מתחתנת עם דרנלי, ומגלה שהוא שוכב עם המזכיר הפרטי שלה, דייוויד ריציו. מרי מדכאת את המרד, אבל חסה על חייהם של ריציו ומוריי. כשהיא נכנסת להיריון, מרי מצהירה שהילד הוא "היורש של סקוטלנד ואנגליה" - ובכך פוגעת באנגלים. מוריי משתף פעולה עם אביו של דרנלי, מתיו סטיוארט רוזן לנוקס, כדי לערער על מעמדה של מרי. הם מפיצים שמועות שאביו של התינוק שילדה הוא ריציו, וגורמים לג'ון נוקס להטיף בלהט נגד מרי הנואפת. מחשש מהאשמות אלה וגילוי אפשר של ההומוסקסואליות שלו, דרנלי משתכנע להצטרף לקושרים ברצח ריציו, כשהוא מנחית עליו את המכה הסופית. מרי מגלה את הקשר נגדה, והיא מסכימה לחון את הקושרים אם תוצג בפניה הוכחה שדרנלי לקח בה חלק. לבסוף היא סולחת למוריי, ומבקשת מאליזבת להיות הסנדקית של הילד שלה. הם מסכימות להכריז שהילד הוא היורש לכתר, למגינת לבם של אנשי החצר האנגלית. מרי מגרשת את דרנלי, אבל מסרבת להתגרש ממנו, למרות דרישת המועצה שלה. הם פונים לרוזן בות'וול, שמשמש יועץ ומגן של המלכה, שידאג להרוג אותו. אחרי מותו של דרנלי, מרי נאלצת לברוח ללא הילד שלה. בות'וול אומר לה שהמועצה החליטה שהיא חייבת להתחתן מיד עם סקוטי, והיא מסכימה לכך בהיסוס. זה גורם לנוקס להטיף לסקוטים ולכנות את מרי "פרוצה" שגרמה למותו של בעלה. מוריי ואנשי החצר דורשים ממנה שתוותר על כס המלוכה. על אף התנגדותה, בסופו של דבר מרי מוותרת על הכתר ובורחת לאנגליה. אליזבת מארגנת פגישה חשאית, בה מרי מבקשת ממנה עזרה לחזור לכס המלכות. אליזבת אינה מעוניינת לצאת למלחמה עבור הקתולים, ובמקום זה היא מבטיחה לה מקום מבטחים בגלות באנגליה, כל עוד לא תסייע לאויבים שלה. מרי עונה לה שאם היא תעשה זאת, זה יהיה רק מפני שאליזבת הכריחה אותה, ומאיימת שאם אליזבת תרצח אותה, היא תיזכר כמי "שהרגה אחות ומלכה". מרי נלקחת למעצר בית, ואליזבת מקבלת ראיות משכנעות שמרי "קשרה קשר עם אויביה" כדי להתנקש בחייה. בלית ברירה אליזבת מורה על הוצאתה להורג. כאשר מרי פוסעת אל הגרדום, היא חושפת בגד אדום בוהק, שמרמז על היותה קדושה מעונה. ברגעיה האחרונים מאחלת מרי לבנה ג'יימס ברכות של תקווה ושלום בממלכתו. בכתוביות הסיום מתגלה שעם מותה של אליזבת ב-1603, היה ג'יימס למלך הראשון של סקוטלנד ואנגליה. סירשה רונן – מרי סטיוארט, מלכת הסקוטים ודודניתה של אליזבת מרגו רובי – המלכה אליזבת הראשונה, דודניתה של מרי ומלכת אנגליה ואירלנד ג'ק לאודן – הנרי דרנלי, בעלה השני של מרי ג'ו אלווין – רוברט דאדלי, היועץ והמאהב של אליזבת דייוויד טננט – ג'ון נוקס, מייסד הכנסייה של סקוטלנד גאי פירס – ויליאם ססיל, יועץ של אליזבת ג'מה צ'אן – בס מהרדוויק, חברתה ואשת סודה של אליזבת מרטין קומפסטון – לורד בות'וול, בעלה השלישי של מרי איסמאל קרוז קורדובה – דייוויד ריציו, חבר ואיש סודה של מרי ברנדן קויל – רוזן לנוקס, אביו של לורד דרנלי איאן הארט – לורד מייטלנד, לורד צ'נסלור של סקוטלנד אדריאן לסטר – לורד רנדולף, השגריר של אליזבת בסקוטלנד ג'יימס מק'ארדל – ג'יימס, רוזן מוריי, העוצר של סקוטלנד בנוסף הופיעו בסרט איילין או'היגינס, איזוקה הוייל וליה או'פריי בתפקיד של בנות הלוויה של מרי, מרי ביטון, מרי סטון ומרי ליבינגסטון בהתאמה. אלכס בקט, ששיחק בתפקיד סר וולטר מידמיי הצ'נסלור האנגלי, נפטר בגיל 35, שבעה חודשים לפני יציאתו של הסרט לאקרנים. הסרט מוקדש לזכרו. במקור תוכנן שסקרלט ג'והנסון תככב בסרט. הצילומים היו אמורים להתחיל באמצע 2007. אחרי שג'והנסון נשרה מההפקה, נעצר פיתוח הסרט לשנים אחדות. ב-9 באוגוסט 2012 פורסם שסירשה רונן תשחק בתפקיד הראשי בדמות מרי סטיוארט. ב-21 באפריל 2017 הוכרז שמרגו רובי לוהקה לגלם את המלכה אליזבת הראשונה, ושלב הצילומים תוכנן להתחיל באוגוסט 2017. הסרט מבוסס על הביוגרפיה "My Heart Is My Own: The Life of Mary Queen of Scots" מאת ג'ון גאי. המפיקים היו טים ביוואן, אריק פלנר ודברה הייוורד מ-Working Title, וכן ג'יימס ביגם מ-HBI Production. ג'וזי רורק נבחרה לביים את הסרט על פי תסריט של בו וילימון. ב-13 ביוני 2017 לוהק ג'ק לאודן לגלם את לורד דרנלי, וג'ו אלווין לוהק לגלם את רוברט דאדלי. ב-22 ביוני 2017 דווח שמרטין קומפסטון יגלם את ג'יימס הפברן, הרוזן ה-4 מבות'וול, בעלה השלישי של מרי סטיוארט. ב-23 ביוני 2017 הצטרפה לצוות השחקנים השחקנית הגרמניה-רומניה מריה-ויקטוריה דראגוס בתפקיד אשת אצולה סקוטית, מרי פלמינג. ב-17 באוגוסט 2017 צורפו לקאסט ברנדן קויל, דייוויד טננט וגאי פירס, ולמחרת לוהקה ג'מה צ'אן. ב-22 באוגוסט לוהק איסמאל קרוז קורדובה לגלם את דייוויד ריציו, ידידה ואיש סודה של מרי. חברת Focus Features החזיקה בזכויות הסרט בבריטניה, ואילו חברת סרטי יוניברסל ניהלה את ההפצה הבינלאומית. צוות ההפקה כולל את זוכי פרס אוסקר מעצבת התלבושות אלכסנדרה ביירן, מעצבת שיער ואיפור ג'ני שירקור, והעורך כריס דיקנס; זוכה פרס אמי מעצב הפקה ג'יימס מריפילד, וזוכה פרס באפט"א לקולנוע הצלם ג'ון מתייסון. שלב הצילומים החל ב-17 באוגוסט 2017 באתרים שונים בממלכה המאוחדת כולל בסקוטלנד. הקרנת הבכורה של הסרט התקיימה בפסטיבל הקולנוע של מכון הסרטים האמריקאי ב-15 בנובמבר 2018 בלוס אנג'לס. בארצות הברית יצא הסרט לאקרנים ב-7 בדצמבר 2018. בממלכה המאוחדת יצא הסרט ב-18 בינואר 2019. אתר האינטרנט הרשמי של מרי, מלכת הסקוטים מרי, מלכת הסקוטים, ברשת החברתית אקס (טוויטר) "מרי, מלכת הסקוטים", במסד הנתונים הקולנועיים IMDb (באנגלית) "מרי, מלכת הסקוטים", באתר Rotten Tomatoes (באנגלית) "מרי, מלכת הסקוטים", באתר Box Office Mojo (באנגלית) "מרי, מלכת הסקוטים", באתר Metacritic (באנגלית) "מרי, מלכת הסקוטים", במסד הנתונים הקולנועיים KinoPoisk (ברוסית) שמוליק דובדבני, ביקורת סרט - "מרי מלכת הסקוטים": עדיף לחכות ל"משחקי הכס", באתר ynet, 22 בינואר 2019 אבנר שביט‏, יש סקס, יש רציחות ויש תככים ומזימות - אז למה הסרט הזה כל כך משעמם?, באתר וואלה, 17 בינואר 2019 נתנאל שלומוביץ, "מרי מלכת הסקוטים": שתי מלכות נלחמות על כתר, ושוב הגברים מנצחים, באתר הארץ, 19 בינואר 2019 "Mary Queen of Scots". AFI Fest. נבדק ב-26 באוקטובר 2018. {{cite web}}: (עזרה) "Queen Mary won't pay a king's ransom". Scottish Daily Mail. 16 במאי 2017. נבדק ב-17 בנובמבר 2018 – via PressReader. {{cite news}}: (עזרה) "Mary Queen of Scots (2018)". Box Office Mojo. נבדק ב-30 באוקטובר 2019. {{cite web}}: (עזרה) Jones, Fionnuala (20 בנובמבר 2018). "This is what the critics are saying about Saoirse Ronan's new movie, Mary Queen of Scots". The Daily Edge. נבדק ב-3 בדצמבר 2018. {{cite news}}: (עזרה) "Bafta Film Awards 2019: All the nominees". BBC News. 9 בינואר 2019. נבדק ב-9 בינואר 2019. {{cite news}}: (עזרה) "Scarlett Johansson set to play Mary Queen of Scots". The Independent. 29 בספטמבר 2006. נבדק ב-5 בדצמבר 2018. {{cite news}}: (עזרה) Fleming Jr, Mike (9 באוגוסט 2012). "Saoirse Ronan to play 'Mary Queen of Scots' in Working Title feature". Deadline Hollywood. נבדק ב-24 באוגוסט 2012. {{cite web}}: (עזרה) Kroll, Justin (21 באפריל 2017). "Margot Robbie to Play Queen Elizabeth in 'Mary Queen of Scots'". Variety. נבדק ב-22 באפריל 2017. {{cite journal}}: (עזרה) Tartaglione, Nancy (13 ביוני 2017). "Jack Lowden Joins 'Mary Queen Of Scots' Opposite Saoirse Ronan & Margot Robbie". Deadline Hollywood. נבדק ב-14 ביוני 2017. {{cite web}}: (עזרה) Ford, Rebecca (13 ביוני 2017). "Joe Alwyn Joins Margot Robbie in 'Mary Queen of Scots'". The Hollywood Reporter (באנגלית). נבדק ב-14 ביוני 2017. {{cite news}}: (עזרה) Lodderhose, Diana (22 ביוני 2017). "Martin Compston Joins 'Mary Queen Of Scots' Opposite Saoirse Ronan & Margot Robbie". Deadline Hollywood. נבדק ב-24 באוגוסט 2017. {{cite web}}: (עזרה) N'Duka, Amanda (23 ביוני 2017). "Maria Dragus Cast In 'Mary Queen of Scots'; Ned Van Zandt Joins 'The Iron Orchard'". Deadline Hollywood. נבדק ב-10 ביולי 2017. {{cite web}}: (עזרה) N'Duka, Amanda (17 באוגוסט 2017). "Brendan Coyle Joins 'Mary Queen of Scots'". Deadline Hollywood. נבדק ב-17 באוגוסט 2017. {{cite news}}: (עזרה) McNary, Dave (17 באוגוסט 2017). "David Tennant, Guy Pearce Join Saoirse Ronan's 'Mary, Queen of Scots'". Variety. נבדק ב-24 באוגוסט 2017. {{cite journal}}: (עזרה) Lodderhose, Diana (18 באוגוסט 2017). "Gemma Chan Joins 'Mary Queen Of Scots' Opposite Saoirse Ronan & Margot Robbie". Deadline Hollywood. נבדק ב-24 באוגוסט 2017. {{cite web}}: (עזרה) N'Duka, Amanda (22 באוגוסט 2017). "Ismael Cruz Córdova Cast In 'Mary, Queen Of Scots'". Deadline Hollywood. נבדק ב-24 באוגוסט 2017. {{cite web}}: (עזרה) "First Look at Saoirse Ronan as Mary, Queen of Scots". ComingSoon.net. 17 באוגוסט 2017. נבדק ב-24 באוגוסט 2017. {{cite news}}: (עזרה) "£180 million Mary Queen of Scots blockbuster to be filmed in Edinburgh". The Herald. 10 במאי 2017. נבדק ב-16 בנובמבר 2018. {{cite web}}: (עזרה) D'Alessandro, Anthony (25 בספטמבר 2018). "Focus Features - Working Title's 'Mary Queen Of Scots' To Close AFI Fest". Deadline Hollywood. נבדק ב-25 בספטמבר 2018. {{cite web}}: (עזרה) D'Alessandro, Anthony (18 באפריל 2018). "Focus Features' 'Mary Queen Of Scots' Scoots To December". Deadline Hollywood. נבדק ב-20 באפריל 2018. {{cite web}}: (עזרה) "Mary Queen of Scots (2018)". Filmoria.co.uk. נבדק ב-3 באוקטובר 2018. {{cite web}}: (עזרה) Kilday, Gregg (30 באוקטובר 2018). "Hollywood Film Awards: 'Black Panther,' 'Incredibles 2' Among Latest Honorees". The Hollywood Reporter. נבדק ב-30 באוקטובר 2018. {{cite web}}: (עזרה) "Oscars 2019: The nominees in full". BBC News. 22 בינואר 2019. נבדק ב-22 בינואר 2019. {{cite news}}: (עזרה) "Bafta Film Awards 2019: All the nominees". BBC News. 9 בינואר 2019. נבדק ב-9 בינואר 2019. {{cite news}}: (עזרה) Tapley, Kristopher (10 בינואר 2019). "'Mary Poppins Returns,' 'A Wrinkle in Time,' 'Star Trek: Discovery' Among Costume Designers Guild Nominees". Variety. נבדק ב-11 בינואר 2019. {{cite web}}: (עזרה) Nordyke, Kimberly (10 בדצמבר 2018). "Critics' Choice Awards: 'The Favourite' Leads With 14 Nominations". The Hollywood Reporter. נבדק ב-10 בדצמבר 2018. {{cite web}}: (עזרה) "2018 HMMA Winners". Hollywood Music in Media Awards. 14 בנובמבר 2018. נבדק ב-10 בדצמבר 2018. {{cite web}}: (עזרה) Tapley, Kristopher (10 בינואר 2019). "'Black Panther,' 'Vice,' 'American Horror Story' Nominated by Make-Up Artists and Hair Stylists Guild". Variety. נבדק ב-11 בינואר 2019. {{cite web}}: (עזרה) "2018 Nominees". International Press Academy. בנובמבר 2018. אורכב מ-המקור ב-2018-11-29. נבדק ב-10 בדצמבר 2018. {{cite web}}: (עזרה) "SAG Award Nominations: Complete List". Variety. 12 בדצמבר 2018. נבדק ב-12 בדצמבר 2018. {{cite web}}: (עזרה)